# นากาโนะ (จังหวัดนางาโนะ)
นากาโนะ  เป็นนครที่ตั้งอยู่ทางตอนเหนือของจังหวัดนางาโนะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มิถุนายน ค.ศ. 2024 ประมาณ 40,575 คนสถิติทางการของนครนากาโนะ  มีความหนาแน่นของประชากร 362 คนต่อตารางกิโลเมตร

 ภูมิศาสตร์ 
นครนากาโนะตั้งอยู่ทางปลายสุดทางเหนือของที่ราบเซ็นโนจิ ทางภาคเหนือของจังหวัดนางาโนะ มีแม่น้ำชิกูมะไหลผ่านและรายล้อมไปด้วยภูเขา สภาพอากาศในนากาโนะแตกต่างกันมากในแต่ละฤดูกาล

 เทศบาลข้างเคียง 
 จังหวัดนางาโนะ
 นครอียามะ
 นครนางาโนะ
 เมืองโอบูเซะ
 หมู่บ้านทากายามะ
 เมืองยามาโนอูจิ
 หมู่บ้านคิจิมาไดระ
 เมืองอีซูนะ

 ภูมิอากาศ 
นากาโนะมีลักษณะภูมิอากาศคือ ฤดูร้อนที่ร้อนและชื้น และฤดูหนาวที่ไม่หนาวจัด (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในนากาโนะอยู่ที่ 12.2 °C ปริมาณน้ำฝนเฉลี่ยทั้งปีอยู่ที่ 1,406 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 25.6 °C และต่ำสุดในเดือนมกราคมอยู่ที่ประมาณ −0.4 °Cข้อมูลภูมิอากาศนากาโนะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรนากาโนะ ประชากรของนากาโนะค่อนข้างคงที่ในช่วง 70 ปีที่ผ่านมา

 ประวัติศาสตร์ 
พื้นที่นากาโนะในปัจจุบันเป็นส่วนหนึ่งของแคว้นในอดีตที่ชื่อ แคว้นชินาโนะ จนถึงในยุคเอโดะพื้นที่ดังกล่าวเป็นส่วนหนึ่งของที่ดินที่ถือครองโดยตรงของรัฐบาลโชกุนโทกูงาวะ โดยมีที่ทำการปกครองคือ นากาโนะจิงยะ นากาโนะเป็นเมืองหลวงของ "จังหวัดนากาโนะ" ซึ่งมีอยู่เป็นระยะเวลาสั้น ๆ ตั้งแต่ ค.ศ. 1870 จนกระทั่ง ค.ศ. 1871 จังหวัดนากาโนะถูกยุบรวมเข้ากับจังหวัดนางาโนะ

เมืองนากาโนะในยุคปัจจุบันก่อตั้งขึ้นเมื่อวันที่ 1 เมษายน ค.ศ. 1889 โดยเป็นการจัดตั้งในระบบเทศบาล และได้รับการยกฐานะเป็นนครเมื่อวันที่ 1 กรกฎาคม ค.ศ. 1955 โดยการรวมเมืองนากาโนะเข้ากับหมู่บ้านใกล้เคียง ได้แก่ ฮิโนะ เอ็นโตกุ นางาโอกะ ฮิราโอกะ ทากาโอกะ ชินาโนะ และยามาโตะ เมื่อวันที่ 1 เมษายน ค.ศ. 2005 หมู่บ้านโทโยตะ (จากอำเภอชิโมมิโนจิ) ได้ถูกผนวกรวมเข้ากับนครนากาโนะ

 การเมืองการปกครอง 
thumb|ศาลาว่าการนครนากาโนะ

นครนากาโนะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน

 เศรษฐกิจ 
เศรษฐกิจของนากาโนะได้รับการสนับสนุนจากอุตสาหกรรมการเกษตรเป็นส่วนใหญ่ นากาโนะมีผลไม้และผักคุณภาพสูง เช่น แอปเปิลฟูจิ องุ่นเคียวโฮ พีช ลูกแพร์ ข้าว หน่อไม้ฝรั่ง และเห็ด นอกจากนี้ยังเป็นแหล่งผู้ผลิตเห็ดเอโนกิตาเกะชั้นนำของญี่ปุ่น เมืองนี้ยังมีชื่อเสียงด้านกุหลาบอีกด้วย มีเทศกาลกุหลาบที่จัดขึ้นทุก ๆ สองปีในสวนอิปปงงิ โดยจัดแสดงต้นกุหลาบหลายพันต้น และดึงดูดนักท่องเที่ยวจากทั่วญี่ปุ่น เมืองนากาโนะมีการเติบโตอย่างมากนับตั้งแต่โอลิมปิกฤดูหนาว 1998 ที่นางาโนะ เมืองนากาโนะตั้งอยู่ใกล้กับพื้นที่เล่นสกียอดนิยมหลายแห่ง อุตสาหกรรมการท่องเที่ยวสกีจึงเป็นส่วนเสริมของเศรษฐกิจของเมือง

นากาโนะเป็นที่ตั้งของบริษัทโคซินา (Cosina) ซึ่งเป็นผู้ออกแบบและผลิตกล้องและเลนส์

 การศึกษา 
นครนากาโนะมีโรงเรียนที่สังกัดเทศบาลนคร ได้แก่ โรงเรียนประถมศึกษา 11 แห่ง และโรงเรียนมัธยมศึกษาตอนต้น 4 แห่ง และโรงเรียนที่สังกัดคณะกรรมการการศึกษาจังหวัดนางาโนะ ได้แก่ โรงเรียนมัธยมศึกษาตอนปลาย 2 แห่ง

 การขนส่ง 
 รถไฟ 
 20px บริษัทรถไฟญี่ปุ่นตะวันออก: สายอียามะ
 สถานี:  –  
 20px รถไฟฟ้านางาโนะ: สายนางาโนะ
 สถานี:  –  –  –  – 

 ทางหลวง 
 24px|link=|alt=E18 ทางด่วนโจชิงเอ็ตสึ
 
 
 

 สิ่งที่น่าสนใจในท้องถิ่น 
 ซากคฤหาสน์ตระกูลทากานาชิ  - โบราณสถานแห่งชาติยุคเซ็งโงกุ

 ทีมกีฬา 
ใน ค.ศ. 2007 นากาโนะได้กลายเป็นฐานที่ตั้งของทีมเบสบอล ชินาโนะแกรนด์เซโรว์ (Shinano Grand Serows) ซึ่งเป็นทีมเบสบอลในลีก BC ของญี่ปุ่น (เบสบอลชาลเลนจ์ลีก)

 บุคคลที่มีชื่อเสียง 
 เท็ตสึโอะ นางาตะ  - ผู้กำกับภาพ (cinematographer)
 โจ ฮิซาอิชิ  - นักประพันธ์ดนตรีและวาทยากร
 เรจิ มิยาจิมะ  - นักวาดมังงะ